open-index/open-wikipedia-markdown huggingface dataset:
Kantatie 77

**Kantatie 77** on Kyyjärveltä Viitasaaren kautta Kuopion pohjoispuolelle Siilinjärvelle kulkeva kantatie. Tie on keskisen Suomen itä-länsisuuntainen pääväylä. Tien pituus on 182 kilometriä, ja se on osa Sinistä tietä. Yhdessä valtatien 16 ja valtatien 9 Kuopion itäpuolisen osuuden kanssa se muodostaa Suomen poikki kulkevan poikittaisväylän. Tie on kokonaisuudessaan kaksikaistainen ja liikennemääriinsä nähden vaihtelevan tasoinen.

## Reitti

*Kyyjärvi (vt 13)
*Karstula
*Kivijärvi (kt 58)
*Kannonkoski (st 648)
*Viitasaari (st 659, vt 4 E75)
*Keitele (st 552)
*Pielavesi (st 561, st 554, st 560)
*Kuopio (entinen Maaninka)
*Siilinjärvi (vt 5 E63, kt 75)

## Historiaa
Vuoden 1938 tienumerointijärjestelmässä kantatie 77 oli Oulun ja Kajaanin välinen tie, joka aluksi kulki Oulujoen eteläpuolta. 1950-luvulla kantatie siirrettiin joen pohjoispuolelle. Kun joen eteläpuolisen tien kunnostus valmistui 1970-luvulla, nimettiin se valtatieksi 22 ja tienumero 77 poistui käytöstä. Joen pohjoispuolella kulkenut entinen kantatie 77 muutettiin ensin maantieksi 830 ja myöhemmin 1990-luvulla yhdystieksi 8300.

Siilinjärven ja Viitasaaren välinen tie valmistui 1970-luvun puolivälissä, ja tie numeroitiin alun perin maantieksi 557. Viitasaaren ja Kyyjärven välillä tie valmistui lopullisesti vuonna 1986, jolloin koko osuus nimettiin kantatieksi 77.

## Tiehankkeita
Kantatie 77 on ollut etenkin Taimoniemen ja Keiteleen välisellä 22 kilometrin mittaisella osuudella liikennemääriinsä ja tieluokkaansa nähden liian kapea, mutkainen, mäkinen ja huonokuntoinen. Ohitusmahdollisuuksia on ollut vähän, valaistus on ollut niukkaa ja osuudella on ollut paljon vaarallisia risteyksiä. Kesällä 2015 käynnistyivät tien parannustyöt, Hankkeen oli määrä valmistua kesällä 2017.

Useat Keski-Suomen ja Pohjois-Savon kunnat ovat esittäneet tien muuttamista valtatieksi. Asia on mainittu myös ainakin Keski-Suomen ja Ylä-Savon maakuntakaavoissa. Pidemmän aikavälin suunnitelmissa on valtatien 16 numeroinnin jatkaminen Kyyjärveltä Kuhmoon, jolloin kantatienumero 77 poistuisi jo toisen kerran käytöstä.

## Joukkoliikenne

Kantatiellä 77 kulkee kohtalaisesti vuoroja. Pikavuoro Vaasasta Joensuuhun kulkee tien kautta kerran päivässä molempiin suuntiin. Pielavesi–Kuopio–Pielavesi-välillä kulkee arkipäivinä noin kymmenen vuoroa. Lisäksi on muutamia koululaisvuoroja.

## Lähteet
*

### Viitteet

## Aiheesta muualla

*Matti Grönroosin sivu kantatiestä 77
Freestylehiihdon maailmancup

**Freestylehiihdon maailmancup** on freestylehiihdon korkeatasoisin sarjamuotoinen kilpailu. Nykyään maailmancupissa kilpaillaan seitsemästä eri cup-voitosta: kumparelaskussa, hypyissä, skicrossissa, halfpipessa, slopestylessa, big airissa sekä maailmancupin kokonaiskilpailusta. Aikaisemmin on kilpailtu myös parikumparelaskussa, suksibaletissa ja freestyleyhdistetyssä. Maailmancupia on kilpailtu kaudesta 1979–1980 lähtien. Alkuaikoina kaikkien lajien pisteet laskettiin yhteen kokonaiskilpailussa. Kaudesta 1983–1984 alkaen kokonaiskilpailuun lasketaan pisteet lajista, jossa kilpailija on menestynyt parhaiten sillä kaudella, niin että pisteistä lasketaan mukaan 20 %. Esimerkiksi jos kilpailija on saanut kerättyä kumparelaskusta 300 pistettä ja parikumparelaskusta 200 pistettä, kumparelaskusta laskettujen pisteiden perusteella kokonaiskilpailun pistemääräksi tulee 60.

## Maailmancupin voittajat
### Miehet

### Naiset

## Lähteet
* FIS:n tietokanta
Morten Thrane Brünnich

**Morten Thrane Brünnich** (30. syyskuuta 1737 Kööpenhamina &ndash; 19. syyskuuta 1827 Kööpenhamina) oli tanskalainen eläintieteilijä ja mineralogi.

Brünnichin isä oli kööpenhaminalainen muotokuvamaalari. Morten Brünnich opiskeli itämaisia kieliä ja teologiaa, mutta kiinnostui pian luonnonhistoriasta. Hän luovutti hyönteishavaintonsa Erik Pontoppidanin aloittamalle teokselle *Danske Atlas*. 1763 hän julkaisi lintukirjan *Ornithologia Borealis*, jossa hän esittelee lukuisia skandinaavisia lintulajeja, jotkut niistä ensi kertaa. Pohjankiislan englanninkielinen nimi *Brünnich's Guillemot* on nimetty hänen mukaansa. Hän myös kuvaili tieteelle uusia lintulajeja, muun muassa amerikanjääkuikan, jänkäkurpan ja isokihun. Hyönteisiä ja kaloja Brünnich kuvaili lukuisia.

Brünnich oli kirjeenvaihdossa lukuisien aikansa luonnontieteilijöiden kanssa, kuten Linnén, Pallasin ja Thomas Pennantin. 1764 hän julkaisi teoksen *Entomologia*., jonka jälkeen hän lähti pitkälle Euroopan kiertueelle. Hän tutki kaloja Välimerellä ja julkaisi teoksen *Ichthyologia Massiliensis* 1768.

Palattuaan matkaltaan hän otti vastaan luonnonhistorian ja -talouden lehtorin viran Kööpenhaminan yliopistossa. Tänne hän perusti luonnonhistoriallisen museon ja kirjoitti oppikirjan *Zoologiae fundamenta*.

Brünnichin tyttärenpoika oli mineralogi Morten Thrane Esmark.

## Teoksia
* Prodromus insectologiæ Siælandicæ. Kööpenhamina 1761.
* Die natürliche Historie des Eider-Vogels. Kööpenhamina 1763.
* Eder-Fuglens Beskrivelse. Kööpenhamina 1763.
* Tillæg til Eder-Fuglens Beskrivelse. Kööpenhamina 1763.
* Entomologia. Godiche, Kööpenhamina 1764.
* Ornithologia borealis. Kall & Godiche, Kööpenhamina 1764.
* Ichthyologia Massiliensis. Roth & Proft, Kööpenhamina, Leipzig 1768.
* Appendix to Cronstedt's Mineralogy. London 1772.
* Zoologiæ fundamenta praelectionibus academicis accommodata. Pelt, Kööpenhamina 1771/72.
* Mineralogie. Simmelkiær & Logan, Kööpenhamina, Pietari 1777-81.
* Dyrenes Historie og Dyre-Samlingen ud Universitetes Natur-Theater. Kööpenhamina, 1782.
* Literatura Danica scientiarum naturalium. Kööpenhamina, Leipzig 1783.
* Catalogus bibliothecæ historiæ naturalis. Kööpenhamina 1793.
* Historiske Efterretninger om Norges Biergverker. Kööpenhamina 1819.
* Kongsberg Sölvbergwerk i Norge. Kööpenhamina 1826.

## Lähteet
Tennessee Titans

**Tennessee Titans** on amerikkalaista jalkapalloa pelaava joukkue, jonka kotipaikka on Nashville Tennesseen osavaltiossa. Se pelaa Yhdysvaltain amerikkalaisen jalkapallon pääliigassa NFL:ssä. 

Seuran omistaa Amy Adams Strunk. Tennessee Titans oli vuonna 2023 *[[Forbes]]in* listauksessa maailman 33. arvokkain urheiluseura 4,4 miljardin dollarin arvolla.

## Historia
### Perustaminen Houstonissa ja AFL-menestys
Franchising-oikeus myönnettiin Houstonille 14. elokuuta 1959, ja K. S. "Bud" Adams Jr. oli yksi American Football Leaguen (AFL) perustajahahmoista. Heisman-voittaja Billy Cannon (Louisiana State) oli sekä Oilersin että koko AFL:n ensimmäinen suuri tähtihankinta. Fuusion jälkeen (vuodesta 1970) Houstonissa pelatessa pudotuspeleihin päästiin 10 kertaa, mukaan lukien kolme perättäistä kautta 1979–1981 Bum Phillipsin johdolla sekä seitsemän perättäistä kautta 1987 alkaen.

1980- ja 1990-lukujen alun Oilersia pyöritti pelinrakentaja Warren Moon yhdessä erinomaisen vastaanottajaryhmän kanssa. Jerry Glanville vei Oilersin pudotuspeleihin kolme kertaa neljässä vuodessa 1986–1989. Jack Pardee johti joukkueen neljään perättäiseen pudotuspelikauteen 1990-luvulla ja voitti divisioonamestaruudet 1991 ja 1993. Jeff Fisher nimitettiin väliaikaisvalmentajaksi marraskuussa 1994 ja virallisesti 1995.

### Siirto Tennesseehen
Vuonna 1997 Oilersista tuli ensimmäinen NFL-joukkue, joka muutti Tennesseen osavaltioon. Kaksi vuotta myöhemmin, vuonna 1999, seura luopui *Oilers*-nimestä ja otti käyttöön nimen *Titans*. Muutos toi menestystä: Titans voitti AFC-mestaruuden samana vuonna ja eteni Super Bowl XXXIV:ään, jossa St. Louis Rams oli vahvempi.

Titans palasi AFC-mestaruusotteluun toisen kerran vuonna 2019, mutta hävisi Kansas City Chiefsille 35–24.

## Stadionit
Oilers aloitti Jeppesen Stadiumilla (33&nbsp;000 paikkaa), siirtyi Rice Stadiumiin (70&nbsp;000) vuonna 1965 ja muutti ensimmäiseen katettuun stadioniin Astrodomeen vuonna 1968. Täten joukkue oli ensimmäinen ammattilaisjalkapallojoukkue, joka pelasi sisällä tekonurmella.

Joukkue pelasi kauden 1997 Memphisin Liberty Bowl Memorial Stadiumilla ja kauden 1998 Nashvillen Vanderbilt Stadiumilla, kunnes Nashvillen uusi stadion, vuodesta 2015 nimeltään Nissan Stadium, valmistui vuonna 1999. 

## Merkittävät pelaajat
Joukkue on jäädyttänyt kuuden pelaajan pelinumerot, Elvin Bethean, Earl Campbellin, Bruce Matthewsin, Warren Moonin, Mike Munchakin ja Jim Nortonin. Lisäksi sillä on oma Titans/Oilers Hall of Fame, johon on valittu edellä mainittujen lisäksi pelaajista George Blanda, Eddie George, Ken Houston, Steve McNair ja Frank Wycheck.

## Lähteet

## Aiheesta muualla
*Joukkueen virallinen kotisivu
Vakuutusyhdistys

**Vakuutusyhdistys** on paikallisesti toimiva, vakuutuksenottajien keskinäiseen vastuuseen perustuva vakuutuslaitos. Yhdistyksen toiminta on rajattua sekä maantieteellisesti että vakuutuslajien osalta.

## Vakuutusyhdistysten toiminta Suomessa

Suomessa vakuutusyhdistysten toimintaa säätelee vakuutusyhdistyslaki.  Sen mukaan vakuutusyhdistysten maantieteellinen toiminta-alue voi käsittää enintään 40 Suomen kuntaa yhtenäisellä alueella. Rajoitus ei koske kalastusvakuutusyhdistyksiä, joiden toimintaa ohjaa vakuutusyhdistyslain lisäksi laki kaupallisen kalastuksen vakuutustuesta. 

Vakuutusyhdistykset voivat harjoittaa vain vapaaehtoista vahinkovakuutusta. Ne eivät voi myöntää henkivakuutuksia eivätkä lakisääteisiä vahinkovakuutuksia kuten liikennevakuutuksia tai lakisääteistä tapaturmavakuutuksia. Käytännössä yhdistykset eivät myönnä myöskään sairaus-, yksityistapaturma- tai matkavakuutuksia.

Vakuutusyhdistysten puolesta lakisääteistä vakuutustoimintaa harjoittaa niiden yhdessä omistama Lähivakuutus.

EY:n vakuutusdirektiivit koskevat vakuutusyhtiöiden lisäksi sellaisia vakuutusyhdistyksiä, joiden maksutulo on yli 5 miljoonaa euroa. Tätä suurempia vakuutusyhdistyksiä koskevat samat taloutta ja vakavaraisuutta koskevat säädökset kuin vakuutusyhtiöitä.

### Lisämaksuvelvollisuus

Vakuutusyhdistyksen vakuutuksenottajat ovat vastuussa yhdistyksen sitoumuksista. Vakuutuksenottajalta voidaan laissa mainituissa erityistilanteissa periä vakuutusmaksun lisäksi myös lisämaksua jotta taloudellisissa vaikeuksissa oleva yhdistys voisi vastata sitoumuksistaan. Lisämaksuvelvollisuus on rajattu vakuutuksenottajan yhden vuoden vakuutusmaksujen määrään.

Lisämaksuvelvollisuus voi toteutua tilanteessa, jossa yhdistyksen oma pääoma tai toimintapääoma ei täytä laissa asetettuja vaatimuksia tai selvitystilassa olevan yhdistyksen omaisuus ei riitä velkojen maksamiseen.

## Katso myös
*Kalastusvakuutusyhdistys

## Lähteet
*
*
### Viitteet

## Aiheesta muualla
* Vakuutusyhdistyslaki
* Vakuutusyhdistysasetus
* Lähivakuutus
Professori Tuhatkauno

Professori **Teophilus Tuhatkauno** () on kuvitteellinen henkilöhahmo Hergén piirtämässä ja kirjoittamassa *[[Tintin seikkailut|Tintti]]*-sarjakuvassa. Hänet esitetään taitavana, mutta jonkin verran hajamielisenä monilahjakkuutena. Tuhatkauno on ammatiltaan keksijä ja tiedemies.

Tuhatkauno teki ensiesiintymisensä tarinassa *[[Rakham Punaisen aarre]]* (1944), jossa käytetään hänen kehittämäänsä hain muotoista sukellusvenettä. Hän on keksinyt useita Tintin seikkailuissa käytettävistä laitteista. Tuhatkaunolla on myös tapana tutkia erilaisia asioita pienen kädestä riiputettavan heilurin avulla, joka reagoi eri aineiden läsnäoloon.

Tuhatkauno on kuulovammainen, vaikkakin hänet joskus esitetään kuulotorven kanssa. Hän kuulee kaikki asiat väärin, eikä itse huomaa sitä. Hän sanoo vain, että "toinen korva on hiukan huonokuuloinen". Tuhatkaunon väärin kuulemat repliikit sekä hänen erikoiset reaktionsa näihin ovat sarjakuvassa vakituinen huumorin aihe. Tuhatkaunon sekaannukset saavat varsinkin kapteeni Haddockin raivoihinsa. Tuhatkauno käytti poikkeuksellisesti kuulokojetta seikkailussa *[[Tintti Kuun kamaralla]]*, jolloin hänen kuulonsa normalisoitui. Tällöin Tuhatkauno muuttui vakavammaksi hahmoksi. 

Tuhatkaunon tunnistaa pitkästä pujoparrasta, pienistä silmälaseista ja ylisuurista kauluksista. Hän pukeutuu vihreään takkiin ja hattuun ja hänellä on usein mukanaan musta sateenvarjo. Tuhatkauno on yleensä lauhkea ja vaikuttaa heiveröiseltä, mutta muutaman kerran hän osoittautuu suuttuessaan vahvaksi ja aggressiiviseksi. Tuhatkauno harrasti nuoruudessaan savatea, joskin hänen taitonsa olivat albumissa *[[Lento 714]]* jonkin verran ruosteessa.

Vaikka Tuhatkaunolle on ilmoitettu etunimi, häntä kutsutaan tavallisesti vain "professori Tuhatkaunoksi".

Tuhatkaunon esikuva oli sveitsiläinen fyysikko ja keksijä, professori Auguste Piccard (1884–1962). Hergé törmäsi Piccardiin muutaman kerran tämän ollessa professorina Belgiassa ja hän piti tätä "professorin henkilöitymänä". Piccard muistuttaa Tuhatkaunoa huomattavasti niin ulkonäöltään kuin saavutuksiltaan: hänkin teki useita ennätyksiä, kuten korkeimman ilmapallolennon ja syvimmän sukellusvenematkan.

## Lähteet
Colin Edwards

**Colin Edwards** (s. 27. helmikuuta 1974 Houston, Texas) on yhdysvaltalainen ratamoottoripyöräilijä. Hän kilpaili MotoGP-luokassa vuodet 2003–2014. Edwards ei onnistunut voittamaan MotoGP:ssä yhtään osakilpailua. Muista sarjoista hänen saavutuksiinsa kuuluu kaksi Superbiken maailmanmestaruussarjan mestaruutta vuosilta 2000 ja 2002. Hän on myös voittanut Suzukan 8 tunnin kestävyyskilpailun kolme kertaa vuosina 1996, 2001 ja 2002. Edwardsin lempinimi on ”Texas Tornado”. Hän asuu vaimonsa Alyssian ja tyttärensä kanssa Conroessa, Texasissa.

## Superbike-tilastot

## MotoGP-tilastot

## Aiheesta muualla
Rikos & Rakkaus

**Rikos & Rakkaus** on suomalainen Pekka Milonoffin ohjaama ja käsikirjoittama humoristinen rikoselokuva vuodelta 1999. Se perustuu Jari Tervon romaaniin *[[Pyhiesi yhteyteen]]*.

## Juoni
Komisario Rautapää (Pekka Valkeejärvi) johtaa paikallisen pikkurikollisen Marsipaani Räikkösen (Kai Lehtinen) murhan tutkimuksia kesäisellä Rovaniemellä. Tapaukseen liittyvät monet tahot: Marsipaanin leski, rakastajatar, kaveri, velkoja, pappi ja paikallinen televisioasema. Rikostarinaa vahvemmin esiin tulevat hahmojen väliset ihmissuhdesotkut.

## Rooleissa

## Vastaanotto
MTV:n Jari Rantala kirjoitti edellisen Tervo-filmatisoinnin *[[Poliisin poika (elokuva)|Poliisin poika]]* epäonnistuneen surkeasti, mutta *Rikos & Rakkaus* tuo hänestä ”hienosti esiin Tervon tragedian ja komedian voimakkaan yhteentörmäyksen, rikkaan henkilögallerian sekä pitää rivakalla rytmillään yleisön mukavasti tuolin reunalla”..

## Lähteet
Metriikka

**Metriikka** tarkoittaa yleisesti mittajärjestelmää. Se voi viitata johonkin seuraavista:

*metriikka eli runomitta
*metriikka, musiikissa rytmin jaksottuminen tahdeiksi
*metriikka eli etäisyysfunktio matematiikassa
*metriikka, ohjelmistotekniikassa ohjelman kokoa tai ominaisuuksia mittaava suure
Rascal Flatts

**Rascal Flatts** oli yhdysvaltalainen countryrockia soittava yhtye, jonka tunnetuin kappale on *What Hurts the Most*. Siihen kuuluvat pikkuserkukset Gary LeVox (laulusolisti)  ja Jay DeMarcus (basisti)  sekä sähkökitaristi Joe Don Rooney. Se esiintyy muun muassa elokuvien Villi tusina ja Autot ääniraidoilla. Autot-levylle he tekivät suositun version Tom Cochranen kappaleesta ”Life is a Highway”.

## Diskografia
* 
* 
* 
* 
* 
* *Still Feels Good* (2007)
* *Unstoppable* (2009)
* *Nothing like this* (2010)
* *Changed* (2012)
* *Rewind* (2014)
* *The Greatest Gift of All* (2016)
* *Back to Us* (2017)
* *How They Remember You* (2020)

## Aiheesta muualla

*Yhtyeen virallinen kotisivu
Aki Rahunen

**Aki Rahunen** (s. 24. joulukuuta 1971 Helsinki) on suomalainen entinen tennispelaaja.
Hän on nuorten kaksinpelin Euroopan mestari vuodelta 1989. Hänen korkein sijoituksensa miesten maailmanlistalla on vuodelta 1990 57:s, joka on neljänneksi korkein suomalaissijoitus Jarkko Niemisen, Emil Ruusuvuoren ja Veli Paloheimon jälkeen. Rahusen korkein listasijoitus nelinpelissä oli parhaimmillaan 981:s. Hän on voittanut viisi Suomen mestaruutta vuosina 1989–1993. Rahunen ei voittanut urallaan yhtään ATP-turnausta.

Aki Rahunen on koulutukseltaan kauppatieteiden maisteri ja hän on työskennellyt muun muassa Salcomp Oyj:n Intian tehtaan talousjohtajana. 

## Lähteet

## Aiheesta muualla
*Rahunen Davis Cupin sivuilla
Arlington (Texas)

**Arlington** on kaupunki Tarrantin piirikunnassa, Texasissa, Yhdysvalloissa. Se on osa Dallasin–Fort Worthin metropolialuetta. Kaupungissa asui 365&nbsp;438 ihmistä vuonna 2010.

Arlington sijaitsee noin 12 mailia itään Fort Worthin keskustasta ja 20 mailia länteen Dallasista. Kaupungin sisällä on kaksi pienempää yhteisöä Dalworthington Gardens ja Pantego.

Arlingtonista on kotoisin thrash metal -yhtye Pantera.

## Lähteet

## Aiheesta muualla
Hey Jude

**Hey Jude** on The Beatles -yhtyeen kappale, jonka sävelsi Paul McCartney. Yhtyeen käytännön mukaan se on kuitenkin merkitty Lennon/McCartney-yhteistyöksi. Kappale julkaistiin singlenä vuonna 1968, ja siitä tuli yksi kaikkien aikojen myydyimmistä singleistä. Se myös sai useita Grammy-ehdokkuuksia, muttei voittanut yhdessäkään kategoriassa.

”Hey Jude” -kappaleen oli tarkoitus alun perin tulla Beatlesin *[[The Beatles (albumi)|The White Album]]* -tuplalevylle (1968), mutta suunnitelmien muuttuessa se päätettiin jättää pois. Sitä ei ikinä julkaistu millään varsinaisella Beatles-levyllä, vaan ainoastaan kokoelma-albumeilla. 

Kappaleen pituus on 7 minuuttia ja 11 sekuntia, mikä tekee siitä kolmanneksi pisimmän virallisesti julkaistun Beatles-kappaleen. Se oli aikoinaan myös yksi kaikkien aikojen pisimmistä singlenä julkaistuista kappaleista ja siihen mennessä pisin brittilistan ensimmäiseksi noussut single.

Alun perin laulun nimi oli ”Hey Jules”, mutta nimi vaihtui pian helpommin laulettavaksi Judeksi. McCartney kirjoitti laulun lohduttaakseen yhtyetoverinsa John Lennonin poikaa Juliania, kun Lennon ja hänen ensimmäinen vaimonsa Cynthia erosivat. Lennon kuitenkin sanoi aina kuulleensa kappaleen itselleen kirjoitettuna. Hän harkitsi tuohon aikaan yhtyeestä lähtöä tehdäkseen enemmän yhteistyötä vaimonsa Yoko Onon kanssa.

Jukka Kuoppamäki levytti kappaleesta vuonna 1968 suomenkielisen version ”Ei voi kuin valittaa”. Sanoitus oli Juha Vainion kirjoittama.

## Lähteet
Heddalin sauvakirkko

**Heddalin sauvakirkko** sijaitsee Heddalissa Notoddenin kunnassa Norjassa, ja se on Norjan sauvakirkoista suurin.

Kirkko on rakennettu mahdollisesti 1200-luvun puolivälissä. Reformaation jälkeen kirkko pääsi huonoon kuntoon, ja se entisöitiin vuosina 1849–1851. Koska tuona aikana ei kuitenkaan osattu oikeita entisöintimenetelmiä, jouduttiin toteuttamaan uusi entisöinti 1950-luvulla.

## Lähteet
Kake Randelin

**Kauko "Kake" Randelin** (s. 26. tammikuuta 1955 Mäntyharju) on suomalainen iskelmälaulaja. 

## Ura
Randelin osallistui vuonna 1979 Syksyn sävel -kilpailuun kappaleella "En unta saa". Kappale karsiutui kilpailusta, mutta se esitettiin ohjelmassa *Syksyn Sävelen Karsitut*. Finnlevy-tuottaja Timo Lindström näki ohjelman ja päätti kiinnittää Randelinin levy-yhtiön artisteihin. Loppuvuodesta 1979 ilmestyi single "En unta saa" / "Kirje kotiin", joista jälkimmäinen kappale nousi hitiksi.

Randelinin muita suuria hittejä ovat muuan muassa "Nasta pimu", "Tarja", "Jannu huoleton", "Avaa hakas" ja "Kielletyt tunteet". Hänen neljä ensimmäistä albumiaan myivät kultaa (yli 25&nbsp;000 kpl), joista *Huoleton* ja *Kop kop kop* myivät yli 50&nbsp;000 kpl eli timanttilevyn verran. Vuonna 1983 "Avaa hakas" valittiin vuoden iskelmäksi Emma-gaalassa.

2000-luvulla Randelin on keikkaillut ja levyttänyt säännöllisesti. Vuonna 2002 julkaistiin kokoelma-albumi *Hitit*, joka sisältää Randelinin varhaisempia kappaleita uudelleen levytettynä. Vuonna 2009 Kake Randelin singlen "Silitä ja paijaa", jonka sävelsi Esa Nieminen ja sanoitti Kikka Laitinen. Vuoden 2013 lokakuussa järjestetyssä Syksyn Sävel -kilpailussa Randelin sijoittui Suvi Teräsniskan ja Neljänsuoran jälkeen kolmanneksi kappaleellaan "Suomalainen sisu". Samaa nimeä kantava albumi julkaistiin maaliskuussa 2014.

Randelinin ura sai uutta nostetta vuonna 2022, kun räpduo JVG sämpläsi Randelinin vuoden 1989 kappaletta ”Pakko painaa pitkää päivää” omalla ”Amatimies”-singlellään. Vuonna 2024 Randelin oli mukana Portion Boysin ”Juhannusyö”-singlellä, joka nousi singlelistan kakkoseksi.

Randelinin harrastuksiin kuuluvat moottoriurheilu ja kuvataide.

## Diskografia
* *[[Kake Randelin (albumi)|Kake Randelin]]* (1981) kultalevy
* *[[Huoleton]]* (1982) kultalevy, timanttilevy
* *[[Kop kop kop]]* (1983) kultalevy, timanttilevy
* *[[Kake (albumi)|Kake]]* (1984) kultalevy
* *[[Kake Randelin (1985)|Kake Randelin]]* (1985)
* *[[Kaken rallit]]* (1986)
* *[[Pakko painaa pitkää päivää]]* (1989)
* *[[Bella bella]]* (1990)
* *[[24 Kaken parasta]]* (1990)
* *[[Tuhlaajapoika (Kake Randelin)|Tuhlaajapoika]]* (1991)
* *[[Hui hai huolillein]]* (1992)
* *[[Sydämeen jäi synnyinmaa]]* (1993)
* *[[Kukkia kulkurilta]]* (1994)
* *[[20 suosikkia – Kirje kotiin]]* (1995)
* *[[Kaukana tähdet ja kuu]]* (1999)
* *[[Hitit (Kake Randelin)|Hitit]]* (2002) kultalevy, triplaplatinalevy
* *[[Nostalgia-sarja/Kake Randelin|Nostalgiasarja]] *(2006)
* *[[Kengissä kulkurin/Kake Randelin|Kengissä kulkurin]] *(2006 - single)
* *[[Tähtisarja – 30 suosikkia (Kake Randelin)|Tähtisarja - 30 suosikkia]]* (2008)
* *[[Silitä ja paijaa/Kake Randelin|Silitä ja paijaa]] *(2009 - single)
* *[[Platinaklassikkosarja]] - [[Huoleton]] *(2012)
* *[[Lähtöruutuun/Kake Randelin|Lähtöruutuun]] *(2012 - single)
* *[[Avain (albumi)|Avain]]* (2012)
* *[[Suomalainen sisu]]* (2014)

## Lähteet
* 
### Viitteet

## Aiheesta muualla
*
Käsipokeri

**Käsipokeri**, **ostopokeri**, **vetopokeri** tai **viiden kortin ostopokeri** on peruspokeripeli, jota usein kutsutaan vain ”pokeriksi”.

Käsi- eli ostopokerissa alkupanosten jälkeen pelaajille jaetaan viisi korttia kuvapuoli alaspäin. Korttien katsomisen jälkeen jokainen pelaaja alkaen jakajan vasemmalla puolella olevasta pelaajasta joko luovuttaa, korottaa tai maksaa toisten korotukset. Kierros päättyy, kun jokainen pelaaja joko on maksanut tai luovuttanut. Panostuskierroksen jälkeen jokaisella mukana olevalla pelaajalla on mahdollisuus vaihtaa kädestään nollasta viiteen korttia. Tämän jälkeen seuraa viimeinen panostuskierros, joka yleensä aloitetaan ensimmäisen panostuskierroksen ensimmäisestä panostajasta. Lopuksi kädet paljastetaan ja paras käsi voittaa..

Ostopokerin säännöistä on olemassa lukuisia variantteja. Kasinossa tyypillisesti pelaajan vasemmalla puolella oleva asettaa pienen sokkopanoksen ja tämän vasemmalla puolella istuva ison sokkopanoksen. Kotipeleissä käytetään usein alkupanoksia (*ante*), jolloin jokainen pelaaja maksaa ennen jakoa alkupanoksen pottiin. 

Pelissä voidaan käyttää myös jokeria, jota käytetään rajoitetusti käsien muodostamisessa. Joskus se on ”villi kortti”, jota voidaan käyttää vapaasti.

## Lähteet
Venue-EP

**Love`s An Injection / Malibu Nightmare / Taxi Driver / Problem Child / In The Year 79** eli **Venue-EP** on suomalaisen rockyhtye Hanoi Rocksin ensimmäinen EP. Vain Suomessa julkaistua levyä painettiin toukokuussa 1982 vain 500 kappaletta ja siksi se on nykyään harvinaisuus. 

EP:n A-puolen ensimmäinen kappale on vähän aiemmin samassa kuussa julkaistu singlen *Love's An Injection/Taxi Driver* A-puoli. Mark Freegard äänitti kappaleen *Love's An Injection* *Wessex*-studiossa Lontoossa. Kappale nousi Suomen singlelistan ensimmäiseksi lokakuussa 1982. EP:n B-puolen ensimmäinen kappale *Taxi Driver* on nauhoitettu *Farmyard*-studiossa Lontoon ulkopuolella toukokuussa 1982. A-puolen toinen kappale *Malibu Nightmare* on Suomen 53-päiväisen loppuvuoden 1981 kiertueen jälkeen nauhoitettu huumorikappale, joka on nauhoitettu suomalaisella *Finnvox*-studiolla. Koska basisti Sam Yaffa myöhästyi nauhoituksista, bassoa soittaa tällä kappaleella kitaristi Nasty Suicide. *Malibu Nightmare*sta tehtiin toinen suosittu rock-versio, joka löytyy albumilta Back to Mystery City. 

EP:n B-puolen toinen *Problem Child* ja kolmas kappale *In The Year '79* nauhoitettiin yhdessä *Taxi Driver*in kanssa samassa sessioissa. Levyssä lukee *In The Year '79*, mutta itse studiokasetissa lukee *In The Year '79 / It's Too Late*. Näin ollen joskus on epäilty onko kappaleella kaksoisnimi vai onko sen oikea nimi "It's Too Late".   Moni *Farmyard*-nauhoitusten kappaleista oli tarkoitus jättää julkaisematta, koska ne on nauhoitettu huumorimielessä harjoitusten jälkeen käytännössä yhdellä soittokerralla. Koska kappaleet on nauhoitettu kerralla, kertovat ne hyvin nuoren Hanoi Rocksin soittotyylistä. EP:n kappaleissa kuulee vielä hyvin punkin vaikutuksen. Yhtyeen koko kokoonpano oli soittanut jossain vaiheessa punk-yhtyeissä. Suomirock oli alkanut erota uuden aallon punkista vasta 1980-luvun alkuvuosina eli juuri EP:n äänittämisen aikoihin.

EP:tä kutsutaan *Venue-EP*ksi, koska levy julkaistiin mainostamaan kesäkuun 22. päivän keikkaa *Venue*-klubilla. Levyn takakannen Venue-mainoksessa mainostetaan lisäksi uutta *Oriental Breaks*-albumia, jota saattoi ostaa mm. *Stage One*-kaupasta. Hanoi Rocksin toisen levyn oikea nimi oli Oriental Beat, joka ilmestyi tammikuussa 1982. EP on jo harvinainen tämän takakannen mainoksensa takia. Voi olla, että *Oriental Breaks* on painovirhe, mutta jos tällainen albumi on painettu niin se on silloin todellinen harvinaisuus. 

Levyn kannessa vasemmalta lähtien on Sam Yaffa, Nasty Suicide, Michael Monroe ja Andy McCoy. Jostain syystä rumpali Gyp Casino puuttuu levyn kannesta. Jos ajattelee Gyp Casinon myöhempiä vaiheita yhtyeessä vuonna 1982, voi olettaa, että Casinon puuttuminen levyn kannesta kertoo hänen muuttuneesta suhtautumisestaan yhtyeeseen. 

## Kappaleet

Kaikki kappaleet on Andy McCoyn tekemiä.

#"Love's an Injection'" &ndash; 3:23 
#"Malibu Nightmare" &ndash; 2:04
#"Taxi Driver" &ndash; 4:12 
#"Problem Child" &ndash; 2:01
#"In The Year '79" – 2:16

## Kokoonpano
*Michael Monroe – laulu, piano
*Andy McCoy – taustalaulu, kitara
*Nasty Suicide – taustalaulu, kitara, bassokitara
*Sam Yaffa – bassokitara
*Gyp Casino – rummut
Uistinvita

**Uistinvita** (*Potamogeton natans*) on vesikasvi, jonka soikeat lehdet ja tähkämäinen kukinto nousevat veden pinnalle.

## Ulkonäkö ja koko
Uistinvidan verso voi olla kaksi metriä pitkä. Sen soikeat, silposuoniset lehdet kelluvat veden pinnalla. Heinä-elokuussa nousee tähkämäinen vihreä kukinto vedenpinnan yläpuolelle. Uistinvidan juurakko on mehevä, ja kasvi lisääntyy helposti suvuttomasti katkenneista juurenpalasista.

## Levinneisyys
Uistinvitaa tavataan koko Euroopassa Pohjois-Lappia ja Etelä-Espanjaa lukuun ottamatta.

## Elinympäristö
Uistinvita viihtyy rehevissä vesissä.

## Lähteet

## Aiheesta muualla
* Suomen Lajitietokeskus: Uistinvita (''Potamogeton natans'')
* Pinkka, Lajintuntemuksen oppimisympäristö: Uistinvita (''Potamogeton natans'')
* Valokki – Nettikasvio: Uistinvita (''Potamogeton natans'')
* Luopioisten kasvisto: Uistinvita (''Potamogeton natans'')
* Suomen Luonto: Mistä vesikasvit ilmestyivät?
Team Woodcutters -96

**Woodcutters-96** oli vaasalainen salibandyseura, joka on perustettu vuonna 1996. Miesten edustusjoukkue nousi 2005-06 päätteeksi I-divisioonaan. Edustusjoukkueen lisäksi seuralla on toinen miesten joukkue ja M35-joukkue. Juniorijoukkueita on B-D- ja F-ikäluokissa. Sekä sähköpyörätuolisalibandy-joukkue SPT Woodcutters.

## Aiheesta muualla
* Seuran viralliset sivut
* Joukkue-esittely Salibandyliigan sivuilla
Juha Repo

**Juha Repo** (s. 31. lokakuuta 1957) on suomalainen kartanlukija. Hän on toiminut Juha Kankkusen kartanlukijana vuodesta 1997, jonka kanssa hän voitti kaksi MM-rallia vuonna 1999. Vuoden 2004 Pariisi–Dakar-rallin ja 2003 Neste-rallin aikana hän toimi Ari Vatasen kartturina ja vuonna 2004 hän toimi muun muassa Tunturirallissa kartanlukijana Jari Latvalalle.

## Lähteet
*Juha Revon MM-rallit

## Aiheesta muualla
* eWRC-sivustolla
Speak of the Devil (video)

**Speak of the Devil** on Ozzy Osbournen vuonna 1982 julkaistu konserttivideo. Sitä ei pidä sekoittaa samannimiseen livealbumiin. Video on taltioitu Irvine Meadows Amfiteatterissa, Irvinessa, Kaliforniassa 12. kesäkuuta 1982. Video on julkaistu myöhemmin epävirallisesti DVD:nä. Video on omistettu samana vuonna lento-onnettomuudessa kuolleille kitaristi Randy Rhoadsille ja maskeeraaja Rachel Youngbloodille.

## Kappaleet

*Intro: Diary Of A Madman 
*Over The Mountain 
*Mr. Crowley 
*Crazy Train 
*Revelation (Mother Earth) 
*Steal Away (The Night) 
*Suicide Solution 
*Guitar solo 
*Band jam
*Drum solo 
*Goodbye To Romance 
*I Don't Know 
*Believer 
*Flying High Again 
*Iron Man 
*Children Of The Grave 
*Paranoid 

Kesto n: 72 minuuttia

## Muusikot

*Ozzy Osbourne: laulu
*Brad Gillis: kitara
*Rudy Sarzo: basso
*Tommy Aldridge: rummut
*Don Airey: kosketinsoittimet
Arlington

**Arlington** on useiden paikkojen nimi:

## Englanti
*Arlington (Devon)
*Arlington (East Sussex)
*Arlington (Gloucestershire)

## Etelä-Afrikan tasavalta
* Arlington (Etelä-Afrikka)

## Kanada
*Arlington (Nova Scotia)
*Arlington West
*East Arlington
*Long Harbour-Mount Arlington Heights
*Arlington (Ontario)
*Arlington Place
*Arlington Woods
*Arlington (Prinssi Edwardin saari)
*Arlington Beach
*Arlington No. 79
*Arlington (Yukon)

## Yhdysvallat
*Arlington (Alabama)
*Arlington (Arizona)
*Arlington (Etelä-Dakota)
*Arlington (Georgia)
*Arlington (Illinois)
*Arlington (Indiana)
*Arlington (Iowa)
*Arlington (Kalifornia)
*Arlington (Kansas)
*Arlington (Kentucky)
*Arlington (Massachusetts)
*Arlington (Minnesota)
*Arlington (Nebraska)
*Arlington (New York)
*Arlington (Ohio)
*Arlington (Oregon)
*Arlington (Pohjois-Carolina)
*Arlington (Tennessee)
*Arlington (Texas)
*Arlington (Vermont)
*Arlington (Washington)
*Arlington (Harrisonin piirikunta)
*Arlington (Upshurin piirikunta)
*Arlington (Wisconsin)
*Arlington (Wisconsin, town)
*Arlington Township
*Arlington Heights (Illinois)
*Arlington Heights (Ohio)
*Arlington Heights, Portlandin kaupunginosa
*Arlingtonin piirikunta
**Arlingtonin sotilashautausmaa Arlingtonin piirikunnassa, Virginiassa
*North Arlington
*Mount Arlington
*Upper Arlington
Bark at the Moon (video)

**Bark at the Moon** on Ozzy Osbournen samannimisen albumin kiertueella taltioitu konserttivideo. Se taltioitiin The Salt Palacessa Salt Lake Cityssä 18. maaliskuuta 1984 ja julkaistiin samana vuonna. Videosta on liikkeellä epävirallisia DVD-versioita.

## Kappaleet
*1. I Don't Know
*2. Mr. Crowley
*3. Rock And Roll Rebel
*4. Bark At The Moon
*5. Revelation (Mother Earth)
*6. Steal Away (The Night)
*7. Suicide Solution
*8. Centre Of Eternity
*9. Flying High Again
*10. Iron Man
*11. Crazy Train
*12. Paranoid

Kesto noin 74 minuuttia

## Muusikot
*Ozzy Osbourne: laulu
*Jake E. Lee: kitara
*Bob Daisley: basso
*Tommy Aldridge: rummut
*Don Airey: kosketinsoittimet

## Lähteet
VHS -albumi Discogsissa

## Aiheesta muualla
*
The Ultimate Ozzy

**The Ultimate Ozzy** on Ozzy Osbournen konserttivideo vuodelta 1986. Liveosuudet on kuvattu Kansas Cityssä 1.4.1986. Mukana on myös ns. fantasiakohtauksia jotka on kuvattu erikseen. 
## Kappaleet
*Shot in the Dark 
*Bark at the Moon 
*Suicide Solution 
*Never Know Why
*Mr. Crowley
*I Don't Know
*Killer of Giants
*Thank God for the Bomb
*Lightning Strikes
*Flying High Again
*Secret Loser
*Iron Man
*Crazy Train
*Paranoid
*The Ultimate Sin

Kesto: n. 85 minuuttia

## Muusikot
*Ozzy Osbourne: laulu
*Jake E. Lee: kitara
*Phil Soussan: basso
*Randy Castillo: rummut

*John Sinclair: kosketinsoittimet

## Aiheesta muualla
* 
*
Kantatie 87

**Kantatie 87** on Iisalmesta Nurmekseen kulkeva kantatie. Tien pituus on 97 kilometriä, ja se on Kalajoen ja Iisalmen välisen valtatie 27:n jatke. Tie on kantatieksi melko heikkotasoinen, mutta toisaalta myös sen liikennemäärät ovat pieniä.

## Reitti
*Iisalmi (vt 5 E63, vt 27, kt 88)
*Sonkajärvi
*Rautavaara (st 870, st 582, st 580)
*Nurmes (kt 75)

## Historiaa
Kantatie 87 sai alkunsa vuonna 1971, kun vaiheittain 1960- ja 1970-lukujen aikana rakennettu Kalajoen ja Iisalmen välinen tie numeroitiin kantatieksi 87. Myöhemmin tietä jatkettiin Nurmekseen saakka, ja aikanaan se oli Suomen pisin kantatie. Vuoden 1996 tienumerouudistuksessa alkuperäinen kantatie 87 Kalajoelta Iisalmeen muutettiin valtatieksi 27.

## Aiheesta muualla

*Matti Grönroosin sivu kantatiestä 87
Haemophilus influenzae

**Haemophilus influenzae** (suomeksi toisinaan **hemofilus**) on gramnegatiivinen kokkobasilli. Bakteerin kuvaili ensimmäisen kerran saksalainen bakteriologi Richard Pfeiffer vuonna 1892 influenssapandemian aikaan. *H. influenzae* on yleensä aerobinen, mutta voi tietyissä oloissa toimia fakultatiivisena anaerobina.

*H. influenzaen* genomin pienestä koosta johtuen se oli viruksia lukuun ottamatta ensimmäinen eliö, jonka koko genomi sekvensoitiin. Genomi koostuu 1&nbsp;830&nbsp;140 emäsparista ja sisältää 1&nbsp;740 geeniä. Projekti suoritettiin yhdysvaltalaisessa The Institute for Genomic Research -tutkimuslaitoksessa ja julkaistiin vuonna 1995 arvovaltaisessa *[[Science]]*-lehdessä. 

Suurin osa *H. influenzae* -kannoista on opportunistisia patogeeneja, mikä tarkoittaa, että ne eivät aiheuta isäntäeliössään tautia, ellei isännän immuunijärjestelmä häiriinny esimerkiksi virusinfektion tai lääkityksen seurauksena. Yleisesti tunnetaan kuusi *H. influenzaen* serotyyppiä: a, b, c, d, e, ja f. *H. influenzae* tyyppi b (Hib) aiheutti aiemmin suuren osan hemofilusinfektioista, mutta tilanne muuttui, kun Hib-rokote otettiin käyttöön. Suomessa Hib-rokote tuli yleiseen rokotusohjelmaan 1980-luvun lopulla.

*H. influenzaen* aiheuttamiin sairauksiin kuuluvat muun muassa aivokalvontulehdus, kurkunkansitulehdus (epiglottiitti), niveltulehdus (artriitti), välikorvatulehdus (otiitti), poskiontelotulehdus (sinuiitti), keuhkokuume ja sidekalvontulehdus.

## Katso myös
*Keuhkokuume
*Aivokalvontulehdus

## Lähteet

## Aiheesta muualla
*Laji.fi: Haemophilus influenzae
*Terveyden ja hyvinvoinnin laitos (THL): Haemophilus influenzae
*National Center for Biotechnology Information (NCBI): Haemophilus influenzae, taxonomy 
*UniProt, taxonomy: Haemophilus influenzae
Chūō-ku

**Chūō-ku** (, ’keskustan suuralue’) voi viitata seuraaviin Japanin suuralueisiin:

* Chūō-ku (Sapporo)
* Chūō-ku (Saitama)
* Chūō-ku (Chiba)
* Chūō-ku (Tokio)
* Chūō-ku (Osaka)
* Chūō-ku (Kobe)
* Chūō-ku (Fukuoka)
* Chūō-ku (Hiroshima)
* Chūō-ku (Nagasaki)
X10

**X10** tarkoittaa seuraavia asioita:

* X10 (protokolla), protokolla, jolla voidaan ohjata sähköverkossa olevia laitteita
* X10 (juna), ruotsalainen sähkömoottorijuna
Messier 62

**Messier 62** (**M62**, **NGC 6266**) on Käärmeenkantajan tähdistössä sijaitseva pallomainen tähtijoukko, jonka Charles Messier löysi ja luetteloi vuonna 1771. Se sijaitsee noin 22&nbsp;000 valovuoden päässä Maasta ja on noin 50 valovuoden levyinen. Joukko sisältää 89 muuttuvaa tähteä, ja siitä on löydetty useita röntgenlähteitä sekä pulsareita.

M62 näkyy kiikarilla, ja suuremmalla kaukoputkella voi erottaa yksittäisiä tähtiä. Se ei kuitenkaan nouse Suomessa horisontin yläpuolelle.

## Lähteet

## Aiheesta muualla
* SEDSin Messier -sivut M62:sta
Kantatie 75

**Kantatie 75** on Kuopion pohjoispuolelta Siilinjärveltä Nurmeksen kautta Kuhmoon kulkeva kantatie. Tien pituus on 183 kilometriä. Yhdessä valtatien 16 ja kantatien 77 kanssa se muodostaa Suomen poikki kulkevan poikittaisväylän. Tie on lähes kokonaan kaksikaistainen. Siilinjärven kohdalla on lyhyt nelikaistainen osuus. Nurmeksen ja Kuhmon välinen osa kantatietä on samalla osa tunnettua matkailureittiä, Runon ja Rajan tietä.

## Reitti

*Siilinjärvi (vt 5 E63, kt 77, st 559)
*(Kuopio, entinen Nilsiä) (st 569, st 577)
*(Rautavaara) (st 570, st 580)
*Nurmes (kt 87, vt 6, kt 73)
*Kuhmo (st 524, kt 76)

## Historiaa
Vuoden 1938 tienumerointijärjestelmässä kantatie 75 oli Siilinjärven ja Nurmeksen välinen tie. Reitti oli tuolloin noin 20 kilometriä nykyistä pitempi, sillä 1960-luvulle saakka se kulki Nilsiän ja Säyneisen kirkonkylien kautta. 1970-luvulla kantatien 75 viitoitusta jatkettiin Kuhmoon saakka, kun Nurmeksen ja Kuhmon välisen maantien uudelleenrakennus valmistui. Siilinjärven kohdalle valmistui vuonna 1992 valtatien 5 moottoritien rakentamisen yhteydessä noin parin kilometrin mittainen nelikaistainen osin eritasoliittymillä varustettu tie.

## Suunnitelmat
Valtatietä 16 on suunniteltu jatkettavaksi kantateiden 77 ja 75 kautta Kyyjärveltä Kuhmoon. Näin tie muodostaisi suoran yhteyden Pohjanmaan ja Itä-Suomen välillä. Kantatienumeroa 75 ei olla kuitenkaan poistamassa kokonaan käytöstä, koska Kainuun puolella on merkitty maakuntakaavaan nykyisen seututien 912 muuttaminen kantatieksi. Tämä muutos tapahtuu kuitenkin selvästi myöhemmin kuin Savon ja Karjalan puolen uudelleennumerointi, joten kantatienumero 75 poistuu tulevaisuudessa käytöstä hetkellisesti.

## Tiehankkeita
Kantatielle 75 on valmistunut Siilinjärven itäpuolelle Yaran tehtaan kohdalle eritasoliittymä. Hankkeen kustannusarvio oli noin 3,8 miljoonaa euroa ja se on merkitty Pohjois-Savon ELY-keskuksen toiminta- ja taloussuunnitelmaan.

Kantatietä 75 on parannettu Pajukosken ja Pieksänkosken välillä. Hankkeessa levennettiin tietä, rakennettiin jalankulun ja pyöräilyn väylä sekä parannettiin liittymiä. Hankkeen kustannusarvio oli noin 2,9 miljoonaa euroa ja se on merkitty Pohjois-Savon ELY-keskuksen toiminta- ja taloussuunnitelmaan.

## Onnettomuuksia
*Rautavaaran auto-onnettomuus lokakuussa 2014, jolloin perheenäiti ajoi tahallaan päin linja-autoa surmaten itsensä ja kolme lastaan.

## Lähteet
*

## Aiheesta muualla

*Matti Grönroosin sivu kantatiestä 75
Wicked Videos

**Wicked Videos** on dokumentti Ozzy Osbournen promovideoiden "Crazy Train", "Crazy Babies" ja "Miracle Man" tekemisestä. Kyseiset videot esitetään myös kokonaisina.

## Esiintyjät
*Ozzy Osbourne: laulu
*Zakk Wylde: kitara
*Geezer Butler: basso
*Randy Castillo: rummut
*Randy Rhoads: kitara (videolla "Crazy Train")

*Kelly Osbourne
*Louis Osbourne

Kesto: n. 18 minuuttia

## Aiheesta muualla
* 
*
X10 (protokolla)

**X10** on vuonna 1975 kehitetty sähköverkossa tai radioteitse siirrettävä protokolla, jolla voidaan ohjata sähköverkossa olevia laitteita, kuten pistorasiaan kytkettyjä laitteita sekä kodin valaisimia.

## Aiheesta muualla

* X10 in Europe  - Eurooppalainen X10
* Euro X10  - Euroopan Portaali täysin X10 tiedot
* http://www.euroxten.com/Content/X10Information.htm  - X10-protokollan selitetty
* Marmitek - Eurooppalaisten X10 laitteiden valmistaja
* Intellihome - Iso eurooppalainen jälleenmyyjä
* IT-KESKUS (linkki rikki)  - Suomalainen jälleenmyyjä
Randy Waldman

**Randy Waldman** on yhdysvaltalainen kosketinsoittaja. Hän soitti jo lukioikäisenä Frank Sinatran kiertueella. Hänen muutettuaan Los Angelesiin vakituiseksi studiomuusikoksi hänestä tuli yksi kysytyimmistä Los Angelesin studiomuusikoista. Waldman on soittanut myös lukuisissa elokuvissa. Muusikkouransa lisäksi Waldman on helikopteripilotti ja hän myös kouluttaa helikopterilentäjiä Los Angelesissa.

## Aiheesta muualla
* 
* Randy Waldmanin kotisivu - The Jazz Pilot
* Jazz Pilot Helicopter Training
Solitary Nights

**Solitary Nights** on yhdysvaltalaisen laulajan ja lauluntekijän Randy Goodrumin vuonna 1983 julkaistu albumi.

## Kappaleet
#
#
#
#
#
#
#
#
#
#

## Arviot
* Allmusic: 

## Lähteet
GRP Records

**GRP Records (Grusin Rosen Productions)** oli yhdysvaltalainen levy-yhtiö jonka perustivat vuonna 1982 jazzpianisti,muusikko Dave Grusin ja tuottaja Larry Rosen. 1990-luvulla Grusin ja Rosen myivät GRP Recordsin Verve-levy-yhtiölle. 

Heidän päämääränä oli tuoda levy-yhtiölle uusia kykyjä jazzin ja popin alueelta. Levy-yhtiön ensimmäisiä artistikiinnityksiä olivat mm. laulaja Angela Bofill, kitaristi Lee Ritenour, trumpetisti Tom Browne, jazzpianisti Chick Corea, huilisti Dave Valentin, laulaja Patti Austin.

## GRP Records artisteja

* Mindi Abair
* Patti Austin
* David Benoit
* George Benson
* Angela Bofill
* Brecker Brothers
* Michael Brecker
* Tom Browne
* Gary Burton
* Larry Carlton
* Chick Corea
* The Crusaders
* Will Downing
* Kevin Eubanks
* Dizzy Gillespie
* GRP All-Star Big Band
* Dave Grusin
* Don Grusin
* B.B. King
* Earl Klugh
* Diana Krall
* The Rippingtons
* Lee Ritenour
* Arturo Sandoval
* Sergio Salvatore
* Diane Schuur
* Spyro Gyra
* Dave Weckl
* Yellowjackets
Patrick Donner

**Patrick William Donner** (4. joulukuuta 1904 Helsinki – 19. elokuuta 1988 Hampshire, Englanti) oli Ison-Britannian parlamentin alahuoneen jäsen vuosina 1931–1955. Kuningatar Elisabet II löi hänet ritariksi vuonna 1953.

Donnerin perhe muutti Helsingistä Lontooseen vuonna 1918 sisällissodan pakolaisina. Patrick Donner sai Britannian kansalaisuuden 1929, mutta vasta toisella hakemuksella, kun puoltajana oli muun muassa ulkoministeri Austen Chamberlain.. Hänen äitinsä oli brittiläinen pankkiirin tytär Violet McHutchen ja isänsä suurlähettiläs Ossian Donner. Ossian Donner johti Suomen ensimmäistä diplomaattista lähetystöä Lontoossa 1919–1925. Perhe asettui sittemmin pysyvästi Englantiin ja isä otti Ison-Britannian kansalaisuuden.

Patrick opiskeli Englannin kirjallisuutta Exeter Collegessa Oxfordissa. Hänet valittiin konservatiivipuolueen kansanedustajaksi vuoden 1931 vaaleissa köyhässä West Islingtonista. Aloittelevat poliitikot pääsevät Britanniassa ehdokkaaksi vaalipiirissä, jossa läpimenon todennäköisyys on pieni. Seuraavissa, vuoden 1935 vaaleissa hän siirtyi konservatiiviseen Basingstoken vaalipiiriin.

Parlamentissa Donner keskittyi Brittiläisen imperiumin ja Intian asioihin. Donnerilla ja Winston Churchillilla oli yhteinen vastustava näkemys Intian itsehallinnon syventämispyrkimyksistä. Kun Churchillin aloitteesta syntyi 1933 näitä pyrkimyksiä vastustava India Defence League, Donnerista tuli ryhmän sihteeri. Donnerin ja Churchillin ystävyys päättyi, kun Donner tuki pääministeri Neville Chamberlainia vuonna 1938 solmitun Münchenin sopimuksen yhteydessä. Churchill ei hyväksynyt Hitlerin miellyttämiseen tähdännyttä sopimusta.

Donner palveli Royal Air Forcessa toisessa maailmansodassa. Basingstokea hän edusti parlamentissa 20 vuotta, ja luopui paikastaan vuoden 1955 vaaleissa, vastalauseena Britannian sodanjälkeiselle politiikalle, kuten hän itse on sanonut.

Donner sijoittui konservatiivien oikealle laidalle ja tunsi vastenmielisyyttä varsinkin kommunisteja ja sosialisteja kohtaan. Hän tuki Benito Mussolinia ja Francisco Francoa, sillä oikeistodiktatuuri oli hänestä kuitenkin kommunismia pienempi paha. Parlamentissa oli 1940-luvulla samaan aikaan toinenkin suomalaistaustainen, työväenpuolueen edustaja Konni Zilliacus, mutta tunnettujen suomalaisten kulttuurisukujen jäsenet eivät tiettävästi olleet puheväleissä, vuoden 1918 sisällissota erotti heitä. Kun Zilliacusta epäiltiin kommunistiksi, Donneria seurasi fasismin varjo.

Donnerin muistelmat *Crusade: A Life Against the Calamitous Twentieth Century* julkaistiin 1984.

## Lähteet
Ralph-Johan Back

**Ralph-Johan Back** (s. ) on suomalainen tietojenkäsittelytieteilijä. Back on ollut Åbo Akademin professori vuodesta 1983 ja Suomen Akatemian akatemiaprofessori vuosina 2002–2007. Hän on myös toiminut amsterdamilaisessa CWI:ssä sekä Åbo Akademin ja Turun yliopiston yhteisen, Turun tietotekniikan tutkimus- ja koulutuskeskukseen kuuluvan CREST-keskuksen (Center for Reliable Software Technology) johtajana.

Professori Back on ollut Academia Europæan jäsen vuodesta 1996. Hänet valittiin Suomalaisen Tiedeakatemian jäseneksi vuonna 2002. 

 
Myös Ralph-Johanin vaimo Barbro Back on Åbo Akademin professori. Heillä on kolme lasta.

## Lähteet

## Aiheesta muualla
*Home page
*Curriculum Vitae
*DBLP bibliography
Randy Goodrum

**Randy Goodrum** (s. 7. heinäkuuta, 1947 San Fernando Valley, Kalifornia) on yhdysvaltalainen laulaja, lauluntekijä ja kosketinsoittaja. Hän kirjoitti Anne Murrayn levyttämän kappaleen ”You Needed Me”, joka voitti Grammyn vuonna 1978 kategoriassa "Paras naisartistin pop-esitys" (Best female pop vocal performance). Hänen muita tunnetuimpia kappaleitaan ovat muun muassa Toton ”I'll Be Over You” ja Chicagon ”If She Would Have Been Faithful”.

Goodrum on myös levyttänyt omia albumeja, joista ensimmäinen *[[Solitary Nights]]* julkaistiin GRP-recordsille vuonna 1983.

## Diskografia
* 
* 
* 
* 
* 
* 

## Lähteet

## Aiheesta muualla
*Kotisivut
*Diskografia AllMusic-sivustolla
*Working with Chet Atkins - An interview with Randy Goodrum
*Hendrix College: Randy Goodrum
David Foster

**David Foster** O.C., O.B.C., LL.D. (s. 1. marraskuuta 1949 Victoria, Kanada) on kanadalainen muusikko ja  maailman menestyneimpiä pop-tuottajia. Hän on voittanut lukuisia Grammy-palkintoja parhaana sovittajana, säveltäjänä sekä tuottajana.

Hän on tuottanut muun muassa näiden artistien levyjä: Josh Groban, Céline Dion, Barbra Streisand, Kenny Rogers, The Corrs, George Harrison, Earth, Wind & Fire, Chaka Khan, Laura Pausini, Whitney Houston, Michael Jackson, Luis Miguel, Chicago, Richard Marx, Mariah Carey, Destiny's Child, Anne Murray, Olivia Newton-John, Andrea Bocelli, Lara Fabian, Dolly Parton, Julio Iglesias, Gordon Lightfoot, Madonna, Al Jarreau ja Yes.

## AOR-musiikki

David Foster tunnetaan myös AOR-musiikin (adult oriented rock) suurena vaikuttajana, ja hän perustikin 1980-luvulla amerikkalaisen studiokitaristi Jay Graydonin kanssa AOR-yhtyeen Airplay, joka teki yhden levyn vuonna 1980. AOR-musiikki on edelleen suosiossa mm. Tanskassa ja Ruotsissa. Suurimpia AOR-tyylin yhtyeitä olivat 1980-luvulla mm. Chicago, jonka 1980-luvun albumeista David Foster tuottikin muutaman.

## Yksityiselämä

David Fosterin perheestä tehtiin vuonna 2005 Fox-kanavalla tosi-TV:n kaltainen televisio-ohjelma, joka kertoi hänen uusioperheestään, kun hän yrittää paimentaa kahta toisen vaimonsa ylihemmoteltua poikaa hankkimaan oikeat työpaikat heidän Malibun yli 40 miljoonan dollarin kartanossaan. Sarjaa ehdittiin lähettää vain kahden jakson verran, jonka jälkeen Fox päätti keskeyttää sen liian vähäisiin katsojiin vedoten. MTV Finland näytti kummatkin jaksot Suomessa.

Foster oli naimisissa Alankomaista kotoisin olevan entisen mallin ja sisustussuunnittelijan Yolanda Hadidin kanssa vuodesta 2011 vuoteen 2017. Foster avioitui kesällä 2019 laulaja-näyttelijä Katharine McPheen kanssa ja he saivat maaliskuussa 2021 lapsen joka on McPheen esikoinen ja Fosterin kuudes lapsi. Pari tapasi American Idol -ohjelman kuvauksissa vuonna 2006, jolloin McPhee oli ohjelmassa kilpailijana ja Foster sen vierailevana esiintyjänä ja mentorina.  

## Lähteet
Eläville ja kuolleille

**Eläville ja kuolleille** on suomalainen tositapahtumiin perustuva draamaelokuva. Se kertoo lapsensa menettäneen perheen ensimmäisestä suruvuodesta.

Elokuva perustuu Pietarsaaressa 1980-luvulla sattuneeseen tapahtumasarjaan, ja elokuvan käsikirjoitus pohjautuu perheenjäsenten haastatteluihin ja Gösta Karfin kirjoittamaan kirjaan. Hannu-Pekka Björkman palkittiin elokuvasta parhaan miespääosan Jussi-palkinnolla vuonna 2006.

Elokuva ensiesitettiin televisiossa Yle TV1:n Kotikatsomossa 26. maaliskuuta 2007. 

## Juoni

Perheen nuorin poika, Matti kuolee kotinsa pihalla sattuneessa autopalossa. Onnettomuus koskettaa perheen äitiä, Marjaa (Katja Kukkola) raskaimmin murtaen ja masentaen tämän, kun taas perheen isä (Hannu-Pekka Björkman) yrittää pitää perheen kasassa ja pysyä kovana. Perheen vanhempi poika, Timo (Johannes Paljakka) tuntee olonsa haavoittuvaksi kokien menettäneensä pikkuveljensä lisäksi vanhempansa, vaikkei tapahtuman vakavuus aukenekaan täysin hänelle. Timo alkaa oireilla koulussa. 

Lähiympäristön ymmärtämättömyys vaikeuttaa perheen tilannetta, ja raskaan menetyksen myötä esille alkavat nousta aiemmat, käsittelemättömät ja vaietut menetykset. Elokuva alkaa onnettomuuden jälkeisestä päivästä ja seuraa perheen toipumista ensimmäisen suruvuoden ajan. Koettu menetys muuttaa vähitellen perheen näennäisesti samanlaisena jatkuvan arjen.

## Aiheesta muualla
*Leffatykki-sivuston arvostelu
*MTVuutiset.fi-sivuston arvostelu
*Suomen elokuvasäätiö 

## Lähteet
Mark Veens

**Mark Hermanus Maria Veens** (s. 26. kesäkuuta 1978, Venray, Limburg) on alankomaalainen uimari, joka on osallistunut kolmiin olympialaisiin vuoden 1996 kesäolympialaisista alkaen, joissa hän oli 4&nbsp;×&nbsp;100 metrin vapaauintiviestissä viides. 

Lyhyen radan EM-kilpailuissa 1998 Sheffieldissä Veens voitti hopeaa 50 metrin vapaauinnissa, ja puoli vuotta aikaisemmin hän oli voittanut pronssia samalla matkalla lyhyen radan MM-kilpailuissa Hongkongissa. 

## Aiheesta muualla
*Zwemkroniek.com
Trumpettikonsertto (Haydn)

Joseph Haydn sävelsi vuonna 1796 ainoan trumpettikonserttonsa, joka on nykyisin yksi Haydnin suosituimmista teoksista. Konsertto on vähän tavallista lyhyempi, mutta siinä on normaalit kolme osaa:
# Allegro maestoso
# Andante cantabile
# Allegro assai
Konsertto joutui 1800-luvulla kadoksiin, mutta se löytyi uudelleen 1900-luvun lopussa.